Accessibility tools
Service tools
Language selector
Left navigation
Additional tools


IP/10/742
Brüssel, 15. juuni 2010
Kõrgetasemelise eksperdirühma seitse soovitust ELi piimasektorile
Eelmise aasta piimakriisi tõttu oktoobris loodud piimanduse kõrgetasemeline eksperdirühm on saanud valmis oma tegevusaruande, mis sisaldab ka komisjonile seitsmes valdkonnas tehtud soovitusi. Komisjonil soovitatakse teha konkreetne algatus, et edendada kirjalike lepingute kasutuselevõtmist piima tarneahelas, samuti soovitatakse kaaluda seadusandliku ettepaneku tegemist, mis aitaks tugevdada piimatootjate kollektiivset läbirääkimispositsiooni.
ELi põllumajanduse ja maaelu arengu volinik Dacian Cioloş sõnas täna: „Tunnen rõõmu kõrgetasemelise eksperdirühma tegevusest ja nende aruandest. Nüüd hakkan ma üksikasjalikult sellega teemaga tegelema, et esitada veel enne aasta lõppu sellekohane seadusandlik ettepanek. Minu peamine eesmärk on, et me kaaluksime keskpika ja pika perspektiivi meetmeid, mis on mõeldud eelmise aasta kriisist saadud õppetundide arvessevõtmiseks ja mille siht on parandada sektori struktuuri tervikuna.”
Kõrgetasemelise eksperdirühma soovitused komisjonile on järgmised.
Täielik aruanne 50 leheküljel (koos lisadega) on peagi kättesaadav veebisaidil: http://ec.europa.eu/agriculture/markets/milk/index_en.htm
Taustteave
Võttes arvesse eelmise aasta piimaturu keerulist olukorda, asutas komisjon eelmise aasta oktoobris piimanduse kõrgetasemelise eksperdirühma, kes pidi seoses piimakvootide kehtivuse lõppemisega 1. aprillil 2015 võtma vaatluse alla keskmise pikkusega ja pikaajalised meetmed piimasektoris (vt IP/09/1420). Ühise põllumajanduspoliitika läbivaatamise tulemusi arvesse võttes paluti kõrgetasemelisel eksperdirühmal kaaluda seadusandlikke lahendusi, mis võiksid aidata kaasa turu ja tootjate sissetuleku stabiliseerumisele ning parandada turu läbipaistvust. Oktoobrist 2009 kuni juunini 2010 toimus kümme kohtumist. Mais sai valmis arutelude tulemuste kokkuvõtet ja soovitusi sisaldava aruande projekt ning täna võeti see ühehäälselt vastu.
Liikmesriikide esindajatest koosnev kõrgetasemeline eksperdirühm, mille esimees on põllumajanduse ja maaelu arengu peadirektor Jean-Luc Demarty, kuulas ära piima tarneahela suuremate Euroopa sidusrühmade suulised ja kirjalikud seisukohad. Lisaks osalesid teatavate erivaldkondade puhul kõrgetasemelise eksperdirühma töös akadeemilised eksperdid, kolmandate riikide esindajad, konkurentsi peadirektoraat, liikmesriikide konkurentsiametid ja põllumajanduse peadirektoraat. 26. märtsil 2010 toimus suuremate piimasektori sidusrühmade konverents, millel sai oma arvamusi väljendada suur hulk piimatootmise ahelas osalevaid ettevõtteid.
Aruande koopia saadetakse nõukogule (juulis toimuvaks aruteluks) ja Euroopa Parlamendi põllumajanduskomisjonile.
Side Bar